Komission asetus (EY) N:o 1301/97, annettu 4 päivänä heinäkuuta 1997, poikkeuksellisista markkinoiden tukitoimenpiteistä sianliha-alalla Espanjassa annetun asetuksen (EY) N:o 913/97 muuttamisesta



Virallinen lehti nro L 177 , 05/07/1997 s. 0003 - 0004



KOMISSION ASETUS (EY) N:o 1301/97, annettu 4 päivänä heinäkuuta 1997, poikkeuksellisista markkinoiden tukitoimenpiteistä sianliha-alalla Espanjassa annetun asetuksen (EY) N:o 913/97 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna neuvoston asetuksella (EY) N:o 3290/94 (2), ja erityisesti sen 20 artiklan, sekä katsoo, että klassisen sikaruton puhjettua tietyillä Espanjan tuotantoalueilla kyseistä jäsenvaltiota koskevista poikkeuksellisista markkinoiden tukitoimenpiteistä säädettiin komission asetuksella (EY) N:o 913/97 (3), Espanjan viranomaisten antamien eläinlääkinnällisten ja kaupallisten rajoitusten jatkumisen vuoksi sekä näiden rajoitusten laajennuttua koskemaan uusia vyöhykkeitä olisi lisättävä niiden lihotussikojen ja porsaiden määrää, joita voidaan toimittaa toimivaltaisille viranomaisille poikkeuksellisten toimenpiteiden jatkumisen turvaamiseksi tulevien viikkojen aikana, klassisen sikaruton esiintymisen jatkuttua Espanjassa olisi suotavaa vähentää hyväksyttävien lihotussikojen vähimmäispainoa ja näin ollen vähentää toimenpiteestä aiheutuvia kustannuksia sekä teurasjätteiden käsittelylaitoksissa jalostettavien porsaiden määrää, poikkeuksellisten markkinoiden tukitoimenpiteiden toteuttaminen viipymättä ja tehokkaasti on parhaita keinoja klassisen sikaruton leviämisen ehkäisemiseksi; tässä asetuksessa säädettyjä määräyksiä on tämän vuoksi perusteltua soveltaa 18 päivästä kesäkuuta 1997, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 913/97 seuraavasti: 1. Korvataan 1 artiklan 1 kohdassa ja 4 artiklan 1 ja 2 kohdassa ilmaisu "110 kilogrammaa" ilmaisulla "100 kilogrammaa". 2. Korvataan 4 artiklan 2 kohdassa ilmaisu "100 kilogrammaa" ilmaisulla "90 kilogrammaa". 3. Korvataan liite I tämän asetuksen liitteellä I. 4. Korvataan liite II tämän asetuksen liitteellä II. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 18 päivästä kesäkuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 282, 1.11.1975, s. 1 (2) EYVL N:o L 349, 31.12.1994, s. 105 (3) EYVL N:o L 131, 23.5.1997, s. 14 LIITE I "LIITE I Eläinten yhteen laskettu enimmäismäärä on 6 päivästä toukokuuta 1997 >TAULUKON PAIKKA> LIITE II "LIITE II - Léridan maakunnan suoja- ja valvontavyöhykkeet on määritelty 29 päivänä huhtikuuta 1997 tehdyn Generalitat de Cataluñan päätöksen liitteissä I ja II. - Léridan maakunnan suoja- ja valvontavyöhykkeet on määritelty 12 päivänä kesäkuuta 1997 tehdyn Generalitat de Cataluñan päätöksen liitteissä I ja II."